CELEX: 32019D1887
Language: ro
Date: 2019-11-07 00:00:00
Title: Decizia de punere în aplicare (UE) 2019/1887 a Comisiei din 7 noiembrie 2019 de modificare a Deciziei de punere în aplicare 2014/709/UE în ceea ce privește disponibilitatea și promptitudinea informațiilor cu privire la lista unităților autorizate [notificată cu numărul C(2019) 7899] (Text cu relevanță pentru SEE)

11.11.2019   
               
               
                  RO
               
               
                  Jurnalul Oficial al Uniunii Europene
               
               
                  L 290/29
               
            
         DECIZIA DE PUNERE ÎN APLICARE (UE) 2019/1887 a Comisiei
         din 7 noiembrie 2019
         de modificare a Deciziei de punere în aplicare 2014/709/UE în ceea ce privește disponibilitatea și promptitudinea informațiilor cu privire la lista unităților autorizate
         [notificată cu numărul C(2019) 7899]
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Directiva 89/662/CEE a Consiliului din 11 decembrie 1989 privind controlul veterinar în cadrul schimburilor intracomunitare în vederea realizării pieței interne (1), în special articolul 9 alineatul (4),
         având în vedere Directiva 90/425/CEE a Consiliului din 26 iunie 1990 privind controalele veterinare și zootehnice aplicabile în schimburile din cadrul Uniunii cu anumite animale vii și produse în vederea realizării pieței interne (2), în special articolul 10 alineatul (4),
         având în vedere Directiva 2002/99/CE a Consiliului din 16 decembrie 2002 de stabilire a normelor de sănătate animală care reglementează producția, transformarea, distribuția și introducerea produselor de origine animală destinate consumului uman (3), în special articolul 4 alineatul (3),
         întrucât:
         
                     (1)
                  
                  
                     Decizia de punere în aplicare 2014/709/UE a Comisiei (4) stabilește anumite măsuri zoosanitare de combatere a pestei porcine africane în statele membre sau în zone ale acestora enumerate în anexă (denumite în continuare statele membre în cauză). Respectiva decizie de punere în aplicare prevede interdicții privind expedierea de transporturi de porci domestici și de produse din carne de porc, precum și expedierea de transporturi de porci sălbatici și de produse din carne de porc sălbatic din zonele enumerate în anexa la decizia respectivă. Decizia menționată stabilește, de asemenea, alte norme care vizează prevenirea răspândirii pestei porcine africane, inclusiv cerințe de informare pentru statele membre. Măsurile zoosanitare stabilite în Decizia de punere în aplicare 2014/709/UE se aplică în paralel cu cele prevăzute de Directiva 2002/60/CE a Consiliului (5) și sunt menite să combată răspândirea pestei porcine africane, în special la nivelul Uniunii.
                  
               
                     (2)
                  
                  
                     Decizia de punere în aplicare 2014/709/UE prevede, de asemenea, derogări de la interdicția de expediere a cărnii proaspete de porc și a anumitor preparate din carne de porc și produse din carne de porc care constau în sau conțin astfel de carne din zonele enumerate în părțile II, III sau IV ale anexei la respectiva decizie de punere în aplicare, către alte state membre și către țări terțe.
                  
               
                     (3)
                  
                  
                     Anumite derogări sunt posibile numai în cazul în care porcinele din care sunt obținute produsele în cauză respectă cerințele articolului 11 din Decizia de punere în aplicare 2014/709/UE, abatoarele, unitățile de tranșare și unitățile de prelucrare a cărnii îndeplinesc condițiile de autorizare prevăzute la articolul 12 din respectiva decizie, iar produsele în cauză sunt produse și prelucrate în conformitate cu prelucrarea și certificarea specifice, astfel cum se prevede la articolul 13 din respectiva decizie.
                  
               
                     (4)
                  
                  
                     Articolul 14 din Decizia de punere în aplicare 2014/709/UE prevede în prezent că statele membre comunică Comisiei și celorlalte state membre, la fiecare șase luni de la data Deciziei de punere în aplicare 2014/709/UE, lista actualizată a unităților autorizate menționate la articolul 12 și orice informații relevante privind aplicarea articolelor 11, 12 și 13 din actul respectiv. Pentru a optimiza nevoia de transparență față de alte state membre și țări terțe și pentru a simplifica schimbul de informații, statele membre ar trebui să aibă responsabilitatea actualizării periodice a listei unităților autorizate menționate la articolul 12 și a oricăror informații relevante menționate la articolele 11, 12 și 13 din Decizia de punere în aplicare 2014/709/UE. În plus, statele membre ar trebui să pună aceste informații la dispoziție în timp util, în mod public și cu ușurință, altor state membre și țărilor terțe. Prin urmare, articolul 14 din respectiva decizie de punere în aplicare ar trebui modificat în consecință.
                  
               
                     (5)
                  
                  
                     Măsurile prevăzute în prezenta decizie sunt conforme cu avizul Comitetului permanent pentru plante, animale, produse alimentare și hrană pentru animale,
                  
               ADOPTĂ PREZENTA DECIZIE:
         
            Articolul 1
            Articolul 14 din Decizia de punere în aplicare 2014/709/UE se înlocuiește cu următorul text:
            
               
                  „Articolul 14
                  
                  Informații cu privire la articolele 11, 12 și 13
                  Statele membre întocmesc și mențin actualizată o listă a unităților autorizate în conformitate cu articolul 12 (lista de unități autorizate) și o pun la dispoziția Comisiei, a celorlalte state membre și a publicului.
                  Statele membre informează de îndată Comisia și celelalte state membre cu privire la:
                  
                              (a)
                           
                           
                              orice modificare a listei unităților autorizate;
                              și
                           
                        
                              (b)
                           
                           
                              orice informații relevante privind aplicarea articolelor 11, 12 și 13.”
                           
                        
            
         
         
            Articolul 2
            Prezenta decizie se adresează statelor membre.
         
         
            Adoptată la Bruxelles, 7 noiembrie 2019.
            
               
                  Pentru Comisie
               
               Vytenis ANDRIUKAITIS
               
                  Membru al Comisiei
               
            
         
         
            (1)  JO L 395, 30.12.1989, p. 13.
         
            (2)  JO L 224, 18.8.1990, p. 29.
         
            (3)  JO L 18, 23.1.2003, p. 11.
         
            (4)  Decizia de punere în aplicare 2014/709/UE a Comisiei din 9 octombrie 2014 privind măsurile zoosanitare de combatere a pestei porcine africane în anumite state membre și de abrogare a Deciziei de punere în aplicare 2014/178/UE (JO L 295, 11.10.2014, p. 63).
         
            (5)  Directiva 2002/60/CE a Consiliului din 27 iunie 2002 de stabilire a dispozițiilor specifice de combatere a pestei porcine africane și de modificare a Directivei 92/119/CEE în ceea ce privește boala Teschen și pesta porcină africană (JO L 192, 20.7.2002, p. 27).